વડાપ્રધાન નરેન્દ્ર મોદી પોતાના પહેલા વિદેશ પ્રવાસને લઇને ઘણા ઉત્સાહિત છે. તેમના દ્વારા રાત્રે ટ્વીટ કરવામાં આવ્યું કે ભુટાન પ્રવાસને લઇને ઘણા ઉત્સાહિત છે, તે ભુટાન નરેશ અને ભુટાનના વડાપ્રધાન સાથે અનેક મુદ્દાઓ પર વિસ્તારથી ચર્ચા કરશે. ભુટાન અને ભારત વચ્ચે એક ખાસ સંબંધ છે, જે સમયની કસોટી પર હમેશા ખરા ઉતર્યા છે. તેથી પહેલી વિદેશ યાત્રા માટે ભુટાન મારું સ્વાભાવિક પસંદ હતું. ભુટાનના વડાપ્રધાન શેરિંગ ટૉગબેએ આશા વ્યક્ત કરી છેકે મોદીનો આ પ્રવાસ અનેક બાબતોમાં ઐતિહાસિક સાબિત થશે.